Sewe herders, agt hertoë—Wat hulle vandag vir ons beteken | Studie
4 Kort nadat Jesaja hierdie merkwaardige aankondiging gemaak het, het sy vrou swanger geraak en vir hom 'n seun gebaar wat hulle Maher-Salal-Has-Bas genoem het. Een moontlikheid is dat hierdie kind die "Immanuel" was waarna Jesaja verwys het. * In Bybeltye is 'n baba soms by geboorte 'n naam gegee, dalk om 'n spesiale gebeurtenis te herdenk, maar het sy ouers en familielede hom op 'n ander naam genoem (2 Sam. 12:24, 25). Daar is geen bewyse dat Jesus ooit op die naam Immanuel aangespreek is nie.—Lees Jesaja 7:14; 8:3, 4.
16 Die grotere vervulling van die profesie oor sewe herders en agt hertoë vind in ons dag plaas. Die burgers van eertydse Jerusalem is deur die Assiriërs aangeval. In die nabye toekoms sal Jehovah se skynbaar kwesbare volk aangeval word deur die hedendaagse "Assiriër", wat daarop uit sal wees om hulle uit te wis. Benewens hierdie aanval meld die Bybel ook die aanval van 'Gog van Magog', die aanval van "die koning van die noorde" en die aanval van "die konings van die aarde" (Eseg. 38:2, 10-13; Dan. 11:40, 44, 45; Op. 17:14; 19:19). Sal hierdie aanvalle afsonderlike gebeurtenisse wees? Nie noodwendig nie. Dit is moontlik dat die Bybel verskillende name gebruik om na dieselfde aanval te verwys. Watter 'geheime wapen' sal Jehovah volgens Miga se profesie teen hierdie onverbiddelike vyand—"die Assiriër"—verwek? 'n Baie onwaarskynlike wapen—"sewe herders . . . ja, agt hertoë"! (Miga 5:5). Die herders en hertoë (of "vorste", OAB) in hierdie baie ongewone leër is die gemeentelike ouer manne (1 Pet. 5:2). Vandag het Jehovah beslis 'n oorvloed geestelike manne voorsien om as herders oor sy kosbare skape toesig te hou en sy volk te versterk vir die toekomstige aanval van die hedendaagse "Assiriër". * Miga se profesie sê dat hulle "met die swaard as herder teenoor die land Assirië [sal] optree" (Miga 5:6). Ja, een van 'die wapens van hulle stryd' is "die swaard van die gees", God se Woord.—2 Kor. 10:4; Ef. 6:17.
^ par. 4 Die Hebreeuse woord wat in Jesaja 7:14 met "jong vrou" vertaal word, kan na 'n getroude vrou of 'n maagd verwys. Hierdie woord kan dus op Jesaja se vrou asook op die Joodse maagd Maria toegepas word.
^ par. 16 Die getal sewe word dikwels in die Skrif gebruik om volkomenheid aan te dui. Die getal agt (een meer as sewe) dui dikwels oorvloed aan.